|  |
| --- |
| Kanye West |
|  
Vestas koncerto metu 2011 m. |
| Biografija |
| Pilnas vardas | Kanye Omari West |
| Gimė | 1977 m. birželio 8 d. (46 metai)Atlanta, Džordžija, JAV |
| Kilmė | Los Andželas, Kalifornija, JAV |
| Žanrai | Hiphopas |
| Veikla | Reperis, dainų autorius, įrašų prodiuseris, režisierius, madų dizaineris, tapytojas, verslininkas |
| Instrumentai | Vokalas, klavišiniai, sempleris, perkusija, sintezatorius, pianinas |
| Aktyvumo metai | 1996–dabar |
| Įrašų kompanija | GOOD Music, Roc-A-Fella, Def Jam |
| Susijusi veikla | Jay-Z, 2 Chainz, Big Sean, Charlie Wilson, Child Rebel Soldier, Common, Go-Getters, Kid Cudi, Mike Dean, Mos Def, No I.D. Rihanna, Talib Kweli, The Game, Paul McCartney |
| Svetainė | kanyewest.com |

**Kanje Vestas** (*Kanye Omari West*, oficialus vardas – **Ye**; g. 1977 m. birželio 8 d. Atlantoje, Džordžijoje) – JAV muzikos prodiuseris bei atlikėjas. Atlikėjas yra pardavęs 140 mln. įrašų pasauliniu mastu ir yra pelnęs 22 „Grammy" apdovanojimus. Kanje Vestas taip pat vadovauja savo nuosavai įrašų kompanijai „GOOD Music". Albumą „My Beautiful Dark Twisted Fantasy" žurnalas „Rolling Stone" įvertino kaip geriausią 2010 m. albumą.

Kanje Vesto suvenyras ir firminis ženklas yra meškinas. Jis puikuojasi ant visų solinių albumų viršelių bei ant daugelio singlų viršelių. Taip pat jis matomas ir ant trečiojo albumo „Graduation" viršelio.

Biografija
----------

Kanje Vestas gimė Atlantoje, Džordžijoje 1977 m. birželio 8 d. bet kai kurie šaltiniai nurodo, kad jis gimė Daglasvilyje, mažame miestelyje į vakarus nuo Atlantos. Jo tėvai išsiskyrė, kai Kanje buvo 3 metų. Jis su motina persikėlė į Čikagą. Jo tėvas Rėjus Vestas seniau priklausė Juodosioms panteroms, buvo vienas pirmųjų juodaodžių fotožurnalistų „The Atlanta Journal-Constitution" laikraštyje. Jo motina buvo daktarė Donda C. Vest (mergautinė Williams), anglų kalbos profesorė Clark Atlanta universitete, vėliau ji buvo Čikagos valstijos universiteto Anglų kalbos departamento narė, kol atsistatydino, kad būtų Kanje Vesto vadybininke.

Kanje Vestas prieš pradedamas kurti muziką studijavo koledže Čikagoje, bet vėliau metė mokslus norėdamas pradėti kurti muziką. Iš pradžių Vestas prodiusavo vietinius muzikantus. Vėliau jis prasibrovė į muzikos elitą ir kūrė dainas tokioms hiphopo žvaigždėms kaip Jay-Z, The Game, Alicia Keys, Eminem. Pirmasis išgarsėjęs Vesto prodiusuotas kūrinys buvo „This Can’t Be Life", kurį dainavo Jay-Z. Veliau Kanje pripažino, jog didžiulę įtaka jo kūrybai turėjo legendine hiphopo grupe „Wu-Tang Clan".

### 2001–2004: „The College Dropout"

Kanje Vestas ženkliai prisidėjo prie Jay-Z albumo „The Blueprint" išleisto 2001 m. rugsėjo 11 d. Kanje taip pat prisidėjo prie NAS iš Mobb Deep dainų.

2002 m. spalio 22 d. Kanje Vestas pakliuvo į mašinos avariją, po to kai užmigo prie vairo važiuodamas namo iš įrašų studijos. Vestas trijose vietose susilaužė žandikaulį, bet tai nebuvo taip ir blogai, nes jis vos išliko gyvas. Nors pasekmės ir gydymas buvo skaudūs ir ilgi, tai įkvėpė atlikėją, ir netrukus jis sukūrė naują albumą, kurio pirmasis singlas buvo „Through the Wire". Albume Vestas daug dainavo apie Dievą, dainose dėkojo jam už tokį greitą išgijimą. Jo daina „Jesus Walks" pelne jam „Grammy" už geriausią metų hiphopo dainą. Albumas „The College Dropout", išleistas 2004 m. vasarį, pelnė jam pripažinimą visame pasaulyje, taip pat albumą liaupsino kritikai.

### 2005–2006: „Late Registration", turai ir „Late Orchestration"

2005 m. rugpjūčio 30 d. Kanje Vestas išleido antrąjį albumą „Late Registration". Vertinimai buvo teigiami: „Late Registration neginčijama sėkmė" („Rolling Stone"). Pirmieji albumo singlai buvo: „Diamonds from Sierra Leone" ir „Gold Digger" su Jamie Foxx’u. Vien per pirmą savaitę buvo parduota daugiau nei 900 000 kopijų, pelnė atlikėjui 8 „Grammy" apdovanojimus įskaitant „Metų albumas" bei „Metų įrašas" „Gold Digger".

2006 m. Kanje Vestas dalyvavo daugybėje koncertų, atliko dainas iš pirmųjų dviejų albumų. Baigdamas gastroles, jis išleido savo gyvo garso albumą „Late Orchestration" DVD bei CD formatuose.

Metų gale Kanje Vestas paskelbė, kad dirba prie naujojo albumo, jau trečiojo solinio albumo.

### 2007: „Graduation" ir singlas „Stronger"

2007 m. buvo paskelbta, kad Vestas vaidins Larry Charles’o seriale, kurio pavadinimas dar nėra žinomas. Buvo sukurta pirma serija, bet HBO atsisakė serialo.

Vestas daugiausiai laiko leido studijose įrašinėdamas naująjį albumą „Graduation". Pirmąjį albumo singlą „Can’t Tell Me Nothin'" Vestas pristatė gegužės mėnesį, kiek vėliau savo klausytojams pristatė „Stronger", kurios pirminę versiją sukūrė prancūzų grupė „Daft Punk".

2007 m. rugpjūčio 17 d. Vestas gavo progą vesti D. Britanijos komedijos žanro laidą „The Friday Night Project", kurioje jis kalbėjo apie artėjantį albumą, varžybas su 50 Cent, taip pat atliko dainą „Stronger".
Nuo 2006 m. Vestas turėjo daug darbo, kaip 2007 m. rugpjūčio 19 d. paskelbė britų svetainė People.co.uk, per tą laikotarpį Vestas uždirbo 8,5 mln. dolerių, taip patekdamas tarp aštuonių turtingiausių žmonių hiphopo pasaulyje.
Rugpjūčio 26 d. Kanje Vestas dalyvavo HBO televizijos laidoje, kurioje pasinaudojo proga ir pristatė savo naująjį singlą „Good Life". Rugsėjo 11 d. pasirodė trečiasis Kanje Vestas albumas „Graduation".
Kanje Vestas pranešė kad dirba prie Michael Jackson naujo albumo, tačiau pats Vestas pradėjo galvoti ir apie savo naują albumą, kurį pavadins „Good Ass Job".
Šeštadienį, lapkričio 10 d. mirė Kanje Vesto motina Donda Vest, vėliau paaiškėjo, kad mirties priežastis buvo komplikacijos po kosmetinės operacijos. Po šio įvykio daug radijo stočių ir televizijų reiškė užuojautą Kanje Vestui, radijo stotys leido Vesto dainą „Hey Mama" iš albumo „Late Registration".

### 2008–2010: „Grammy", „808's & Heartbreak" ir „My Beautiful Dark Twisted Fantasy"

„Glow in the Dark" turo su Rihanna, Lupe Fiasco, N.E.R.D. pristatymas
2008 m. vasario 10 d. 50-ųjų kasmetinių „Grammy" apdovanojimų ceremonijos metu, K. Vestas laimėjo 4 apdovanojimus: geriausio repo albumo („Graduation"), geriausio solo repo pasirodymo (daina „Stronger"), geriausios repo dainos („Good Life") ir geriausio repo dueto (daina „Southside"; su Common) kategorijose. Per pačią apdovanojimų ceremoniją K. Vestas atliko „Stronger" kartu su „Daft Punk", taip pat dainą „Hey Mama", skirtą neseniai mirusiai motinai.  
2008 m. pradžioje Vestas paskelbė apie turą „Glow in the Dark" po JAV ir Kanadą, kurio pradžia numatyta 2008 m. balandžio 16 d. Sietle. Vestas į turą pasikvietė tokius atlikėjus kaip Rihanna, Lupe Fiasco ir N.E.R.D.. Bilietai į visus turo koncertus buvo išpirkti likus pusantro mėnesio iki turo pradžios.  
2008 m. Vestas prodiusavo dainas Lil Wayne, T.I. The Game, Nas, Young Jeezy, John Legend albumams.  
Ketvirtasis Vesto albumas „808's & Heartbreak" pasirodė 2008 m. lapkričio 24 d.

2009 m. rugsėjo 13 d. per MTV muzikinių klipų apdovanojimus Kenje Vestas užlipo ant scenos, išplėšė mikrofoną iš Taylor Swift, kuri atsiėmė apdovanojimą už geriausią moters muzikinį klipą, paskelbė, kad Beyoncé singlo „Single Ladies (Put a Ring on It)" klipas „yra vienas iš geriausių visų laikų klipų". Už tai jis buvo pašalintas iš renginio. Vesto turas „Fame kills" su Lady Gaga buvo atšauktas. „Billboard" paskelbė Vestą geriausiu 2009 m. atlikėju vyru.

Penktasis albumas „My Beautiful Dark Twisted Fantasy" buvo išleistas 2010 m. lapkričio 22 d.

### 2011–2012: „Watch the Throne"

2011 m. rugpjūtį Kanje Vestas ir Jay-Z išleido bendrą albumą „Watch the Throne". Kadangi jis skaitmeniniu formatu buvo išleistas anksčiau nei fiziniu savaitėmis anksčiau, šis albumas buvo vienas iš kelių Interneto amžiaus albumų, kuris nebuvo nutekintas prieš išleidimą. „Niggas in Paris" buvo sėkmingiausias albumo singlas, pasiekęs penktą vietą Billboard Hot 100 sąraše. Watch the Throne turas vyko nuo 2011 m. spalio iki 2012 m. birželio. 2012 m. buvo išleitas įvairių atlikėjų, kuriems atstovavo Vesto įrašų studija „GOOD Music", bendras albumas „Cruel Summer".

### 2013–2015: „Yeezus"

Vesto pasirodymas „Yeezus" turo koncerte.
2013 m. pradžioje Paryžiaus viešbutyje Kanje Vestas pradėjo kurti savo šeštą solinį albumą. Likus apie 15 dienų iki albumo išleidimo jis susisiekė su prodiuseriu Riku Rubinu, kad padarytų albumą minimalistiniu. 2013 m. birželio 13 d. buvo išleistas Vesto albumas „Yeezus", kuris buvo gerai įvertintas kritikų. Nors jis pasiekė pirmą vietą „Billboard 200" albumų sąraše, per pirmas kelias savaites buvo parduota mažiausai kopijų lyginant su kitais Vesto soliniais albumais. Rugsėjo mėnesį buvo paskelbtas solinis „Yeezus" turas, jį apšildė Kendrikas Lamaras. Turas irgi buvo gerai įvertintas kritikų.

2013 m. birželio 15 d. Kim Kardašian pagimdė Vestui dukrą North ir jie susižadėjo spalio 21 d. Jie susituokė 2014 m. gegužės 24 d. Florencijoje.

2013 m. lapkritį Kanje paskelbė dirbantis prie albumo, kurį tikėjosi išleisti 2014 m. viduryje. Albumas turėjo vadintis „So Help Me God", bet 2015 m. jis buvo pervadintas „SWISH". Vesto singlas su Polu Makartniu „Only One" buvo išleitas 2013 m. gruodžio mėnesį. Vesto, Rihanos ir Makartnio singlas „FourFiveSeconds" pasirodė 2015 m. sausį. Vasario mėnesį jis pirmąkart gyvai atliko dainą „Wolves" su Sia ir Čikagos reperiu Viku Mensa. Vestas pradėjo bendradarbiauti su Adidas ir išleido drabužių seriją „Yeezy Season 1", kuri buvo kritikų sutikta palankiai. Kovo mėn. buvo išleistas Vesto singlas „All Day" su Teofiliu Londonu, Alanu Kingdomu ir Polu Makartniu.

2015 m. birželį Kanje Vestas buvo pakviestas į Glastonberio festivalį, nors 135 tūkst. žmonių pasirašė peticiją prieš jo dalyvavimą. Pasirodymo pabaigoje Vestas pareiškė, kad jis „yra didžiausia gyva roko žvaigždė planetoje". Žiūrovai turėjo prieštaringas nuomones apie Vesto pasirodymą. Rugsėjį Vestas atliko visą savo albumą „808s & Heartbreak" dvi naktis iš eilės „Hollywood Bowl" amfiteatre. Gruodį Vestas išleido singlą „Facts".

### 2016–2017: „The Life of Pablo"

2016 m. sausį Vestas pareiškė, kad „SWISH" bus išleistas vasario 11 d. Jis išleido singlus „Real Friends" ir „No More Parties in LA". Likus kelioms dienoms iki albumo išleidimo jis buvo pervadintas į „The Life of Pablo". Jis buvo pristatytas su „Yeezy Season 3" drabužių linija „Madison Square Garden" arenoje. Po pristatymo Vestas paskelbė, kad dar vieną kartą darys pakeitimų albume ir išleido jį skaitmeninių būdu išimtinai *Tidal* svetainėje vasario 14 d. Po to Vestas toliau keitė dainų struktūrą ir išleido albumą kitose svetainėse balandžio mėnesį. Birželį Vestas išleido daug kalbų sukėlusį vaizdo klipą dainai „Famous", kuriame įžymybių nuogos vaškinės figuros miegojo bendroje lovoje. Rugpjūtį prasidėjo Vesto „Saint Pablo" turas. Jis nukėlė kelis pasirodymus, kai jo žmona buvo apvogta Paryžiuje. Lapkričio 21 d. buvo atšaukti likę 21 koncertas. Vėliau Kanje Vestas atsidūrė Los Andželo psichiatrinėje ligoninėje stebėjimui. Jam buvo laikina psichozė dėl dehidratacijos ir miego trūkumo. Po epizodo Vestas 11 mėnesių nesinaudojo Twitter ir laikėsi atokiau nuo viešumos.

### 2017–2019: „Ye" ir „Jesus is King"

2017 m. gegužę Kanje Vestas vėl pradėjo įrašinėti muziką Vajominge. 2018 m. balandį jis paskelbė planus parašyti filosofinę knygą „Palaužti simuliaciją" (ang. *Break the Simulation*). Vėliau paaiškino, kad dalinsis knyga Tviteryje „realiu laiku". Jo žinutės Tviteryje daug kam pasirodė panašios į gyvenimo koučingą. Taip pat balandį jis paskelbė apie solinio albumo ir bendro albumo su Kid Cudi (projektas vadinasi Kids See Ghosts) išleidimą birželio mėnesį. K. Vestas taip pat turėjo prodiusuoti Pusha T, Tejanos Tailor ir Nas albumus. Netrukus buvo išleistas K. Vesto singlas „Lift Yourself", kuriame jis repuoja nesąmones. Manoma, kad taip K. Vestas trolino klausytojus arba Dreiką, kuris norėjo toje dainoje naudojamo grupės AMNESTY dainos „Liberty" fragmento savo dainai. Kitas greitai pasirodęs singlas buvo „Ye vs. the People", kuriame Vestas diskutuoja su T.I. apie savo paramą Donaldui Trumpui.

Pusha T albumas „Daytona" kritikų įvertintas teigiamai, bet daug kam nepatiko Whitney Houston vonios nuotrauka ant viršelio. Po savaitės K. Vestas išleido savo albumą „Ye". Dar po savaitės išėjo albumas „Kids See Ghosts". Jis pabaigė užsibrėžtus prodiusavimo darbus. 2018 m. rugsėjo 7 d. išėjo bendra K. Vesto ir Lil Pump daina „I Love It". Rugsėjo 9 d. buvo paskelbta, kad greitai pasirodys „Watch the Throne 2", o mėnesio pabaigoje – devintasis solinis albumas „Yandhi", bet šis buvo atšauktas. K. Vestas bendradarbiavo dviejose dainose 6ix9ine debiutiniame albume „Dummy Boy" ir yra vienintelis po atlikėjo XXXTentacion mirties išleisto albumo „Skins" bendraautoris. 2019 m. sausį K. Vestas atsisakė dalyvauti „Coachella" festivalyje, kilus nesutarimams dėl scenos dizaino.

2019 m. liepos 18 d. internete neteisėtai paplito dainos iš albumo „Yandhi". K. Vestas atšaukė albumą ir spalio 25 d. išleido krikščioniško hiphopo albumą „Jesus is King". Kitas albumas „Jesus Is Born" pasirodė gruodžio 25 d.

### 2020: būsimas albumas ir prezidento rinkiminė kampanija

Vestas savo pirmame ralyje 2020 m. liepos 19 d.
2020 m. birželio 30 d. K. Vestas su Travis Scott išleido singlą „Wash Us in the Blood" iš būsimo solinio albumo „Donda".

Liepos 4 d. Kanje Vestas pareiškė, kad dalyvaus 2020 m. JAV prezidento rinkimuose. Jo pirmasis mitingas įvyko liepos 19 d.

### 2021: „Donda" ir naujas legalus vardas

2021 m. rugpjūčio 29 d. Westas išleido naują studijinį albumą „Donda", kuriame sutinkami tokių atlikėjų, kaip The Weeknd, Lil Baby ir kt. vokalai. 2021 m. spalio 19 d. Westas oficialiai pasikeitė savo vardą į Ye – savo dažnai naudojamą pravardę.

Diskografija
------------

### Soliniai albumai

* *The College Dropout* (2004)
* *Late Registration* (2005)
* *Graduation* (2007)
* *808s & Heartbreak* (2008)
* *My Beautiful Dark Twisted Fantasy* (2010)
* *Yeezus* (2013)
* *The Life of Pablo* (2016)
* *Ye* (2018)
* *Jesus Is King* (2019)
* *Donda* (2021)
* *Donda 2* (2022)

### Su kitais atlikėjais

* *Watch the Throne* (su Jay-Z) (2011)
* *Cruel Summer* (su GOOD Music) (2013)
* *Kids See Ghosts* (su Kid Cudi) (2018)
* *Jesus Is Born* (su Sunday Service) (2019)
* *Vultures 1* (su Ty Dolla Sign) (2024)

### Gyvo garso albumai

* *Late Orchestration* (2006)
* *VH1 Storytellers: Kanye West* (2010)

Nominacijos ir apdovanojimai
----------------------------

### Grammy apdovanojimai

Kanje Vestas pelnė tokius apdovanojimus:

* Geriausias repo albumas (3 kartus: 2005 – *The College Dropout*; 2006 – *Late Registration*; 2008 – *Graduation)*
* Geriausia repo daina (3 kartus: 2005 – *Jesus Walks*; 2006 – *Diamonds from Sierra Leone*; 2008 – *Good Life*)
* Geriausia r&b daina (2005 – *You Don’t Know My Name* (su Alicia Keys)
* Geriausias solo pasirodymas (2 kartus: 2006 – *Gold Digger*; 2008 – *Stronger*)
* Geriausias repo duetas (2008 – *Southside* (su Common)

### MTV Europos muzikos apdovanojimai

* Geriausias Hip Hop atlikėjas (2006)
* Geriausias Urban atlikėjas (2008)

Nuorodos
--------

|  |  |
| --- | --- |
|  | **Vikiteka: Kanye West** – vaizdinė ir garsinė medžiaga  |

* KanyeWest.com Archyvuota kopija 2012-07-02 iš Wayback Machine projekto. – oficiali svetainė
* Kanye West – Rocafella narystė Rocafella būryje
* Kanye West – MTV.com
* Kanye West MySpace – Kanye West MySpace profilis
* Kanye West svetainėje Last.fm

Išnašos
-------

1. ↑  „Kanye West finds Jesus—and the celebrity left doesn't know what to do". *Rebel News*. 2019-10-31. Nuoroda tikrinta 2019-10-31.
2. 1 2  Audrey Borus, Douglas Lynne (2013). *Kanye West: Grammy-Winning Hip-Hop Artist & Producer*. ISBN 978-1-61783-623-7. Nuoroda tikrinta 2020-09-02.
3. ↑  Revolt TV. „A timeline of Kanye West's 41 years of excellence". *Revolt*. Suarchyvuotas originalas 2020-06-09. Nuoroda tikrinta 2020-09-02.
4. ↑  Christian, Margena A. (2007 m. gegužės 14 d.). „Dr. Donda West Tells How She Shaped Son To Be A Leader In *Raising Kanye*". *Jet*. Suarchyvuotas originalas November 13, 2007. Nuoroda tikrinta 2020-09-02.
5. ↑  Untitled Kanye West HBO Project. Tikrinta 2020-09-02.
6. ↑  Vena, Jocelyn. „Kanye West's TV show 'too hard-core' for HBO, Larry Charles says". *MTV*. Nuoroda tikrinta 2020-09-02.
7. ↑  Jones, Steve (2009 m. sausio 28 d.). „Grammy snubs: What's next for West and Whitney?". *USA Today*. Nuoroda tikrinta 2020-09-03.
8. ↑  M. Tye Comer (2009 m. gruodžio 10 d.). „Taylor Swift, Kanye West Named Top Female and Male Artists of 2009". *Billboard*. Suarchyvuotas originalas April 8, 2019. Nuoroda tikrinta 2020-09-03.
9. ↑  Gissen, Jesse (2011 m. rugpjūčio 8 d.). „Jay-Z & Kanye West Miraculously Manage to Keep Watch the Throne Leak-Free". *XXL*. Harris Publications. Nuoroda tikrinta 2020-09-04.
10. ↑  Perpetua, Matthew (2011 m. rugpjūčio 8 d.). „Jay-Z and Kanye West Avoid 'Watch the Throne' Leak". *Rolling Stone*. Suarchyvuotas originalas 2011-09-19. Nuoroda tikrinta 2020-09-04.
11. ↑  Doherty, Maggie (2011 m. spalio 28 d.). „Jay-Z & Kanye West Tease 'Watch The Throne' Tour Set List: Watch". *Billboard*. Nuoroda tikrinta 2020-09-04.
12. ↑  Corriston, Michelle (2014 m. gegužės 24 d.). „It's Official: Kim Kardashian and Kanye West Are Married". *People*. Time Inc. Nuoroda tikrinta 2020-09-05.
13. ↑  Young, Alex. „Kanye West premieres 'Only One' featuring Paul McCartney—listen". *Consequence of Sound*. Nuoroda tikrinta 2020-09-05.
14. ↑  „iTunes—Music—All Day (feat. Theophilus London, Allan Kingdom & Paul McCartney)—Single by Kanye West". iTunes Store. Suarchyvuotas originalas 2015-03-17. Nuoroda tikrinta 2020-09-05.
15. ↑  Mann, Sebastianl (2015 m. birželio 28 d.). „Kanye West at Glastonbury: I am the greatest living rock star on the planet". *Telegraph*. Nuoroda tikrinta 2020-09-06.
16. ↑  „Kanye West Blasts Nike on New Song, 'Facts'". *Rolling Stone*. Suarchyvuotas originalas 2017-11-22. Nuoroda tikrinta 2020-09-06.
17. ↑  Phillips, Amy (February 11, 2016). "Kanye West New Album The Life Of Pablo Debut Live Stream: Watch It Here". Pitchfork. Tikrinta 2020-09-06.
18. ↑  Brandle, Lars. „Kanye West Reschedules 'Saint Pablo' Tour Dates Following Kim Kardashian Robbery". *Billboard Magazine*. Nuoroda tikrinta 2020-09-06.
19. ↑  „Kanye West Hospitalized After Canceling Tour: Sources". *NBC News*.
20. ↑  D'Zurilla, Christie. „Kanye West's doctor called 911 during breakdown, report says; Kim Kardashian skips public return". *latimes.com*. Nuoroda tikrinta 2020-09-06.
21. ↑  Lilah, Rose (2016 m. lapkričio 24 d.). „Kanye West enters hospital due to sleep deprivation and extreme dehydration". *Hotnewhiphop*. Suarchyvuotas originalas 2016-11-25. Nuoroda tikrinta 2020-09-05.
22. ↑  Nevins, Jake. „Kanye West returns to Twitter, writing a philosophy book 'in real time'". *Guardian*. Nuoroda tikrinta 2020-09-05.
23. ↑  Daniel Krepes (2018 m. rugsėjo 5 d.). „Kanye West Apologizes to Drake Over ‘Lift Yourself’ Beat, Pusha-T Diss Tracks". *Rolling Stone*. Nuoroda tikrinta 2020-09-08.
24. ↑  Wicks, Amanda; Blais-Billie, Braudie (2018 m. balandžio 28 d.). „Kanye West Drops New Song "Ye vs. the People" With T.I.: Listen". *Pitchfork*. Nuoroda tikrinta June 7, 2018.
25. ↑  „Kanye West Unveils New Album YE | Pitchfork". *pitchfork.com* (anglų). Nuoroda tikrinta 2018 m. birželio 1 d..
26. ↑  „Kanye West Says 'Watch the Throne 2' Is 'Coming Soon'". *Complex* (anglų). Nuoroda tikrinta 2018 m. rugsėjo 15 d..
27. ↑  Snapes, Laura (2019 m. sausio 14 d.). „Kanye West ruled out of Coachella after he demands a new stage". *The Guardian*. Suarchyvuotas originalas January 18, 2019. Nuoroda tikrinta January 20, 2019.
28. ↑  „Songs From Kanye West's 'Yandhi' Have Apparently Leaked". *Spin*. 2019 m. liepos 18 d. Nuoroda tikrinta 2020 m. kovo 3 d..
29. ↑  Ryan, Patrick. „Review: Kanye West finds God (and Chick-fil-A) on frustrating new album 'Jesus is King'" (anglų). USA Today. Nuoroda tikrinta October 28, 2019. „"Jesus is King," the rapper's most clear-cut foray into Christian hip hop, was released midday Friday after multiple delays and tracklist changes."
30. ↑  Seipel, Brooke (2020 m. liepos 4 d.). „Kanye tweets he's running for president". *The Hill* (anglų). Nuoroda tikrinta 2020 m. liepos 4 d..
31. ↑  „Kanye West launches unconventional 2020 campaign". *BBC News* (britų anglų). 2020 m. liepos 20 d. Nuoroda tikrinta 2020 m. liepos 20 d..`{{cite news}}`: CS1 priežiūra: url-status (link)
32. ↑  „Forget Kanye West. He's now officially just Ye". CNN. Nuoroda tikrinta 2021-10-19.